Tuisonderrig nie kinderspeletjie vir ouer of kind nie | Netwerk24
Minister veroordeel verkragting van 12-jarige
Angie Motshekga, minister van basiese onderwys, het die verkragting van 'n 12-jarige leerling Maandag in Bulwer, KwaZulu-Natal, veroordeel.
'Veg terug teen plaasaanvallers'
Bewapen julself en veg terug teen plaasaanvallers, maar doen dit binne die raamwerk van die wet.
2 vas ná skietgeveg in Centurion
Twee verdagtes is Woensdag ná 'n skietgeveg met die polisie by die Centurion Mall-winkelsentrum in Centurion in hegtenis geneem.
Paalspring-ster gee dalk Russiese burgerskap op
Die gesloer rondom die status van die Russiese Atletiekfederasie en die opskorting van neutrale atlete se regte om aan internasionale byeenkomste deel te neem, kan een van dié land se wêreldkampioene noop om van nasionaliteit te verander.
Denemarke keer rug op byeenkoms vir gimnastiek
Die ekonomiese impak van die koronavirus-pandemie maak nou ook groot golwe in die internasionale gimnastiek-wêreld.
Unieke atletiekkuier kan Donderdag vermaak
Dertig atlete, sewe stadions in vyf lande, maar net een byeenkoms.
Taste se naam verander selfs gouer
Die naamsverandering van Taste na Luxe is versnel.
Pravin sny salarisrekening met 20%
Die departement van openbare ondernemings sny sy besteding aan salarisse met 20% in die nuwe boekjaar, het die parlement Woensdag gehoor.
Cyril: SA moet in sy mense belê
Pres. Cyril Ramaphosa glo 'n belegging in mense sal help om die ekonomie 'n hupstoot te gee.
Dít is die groter prentjie
Die piek van Covid-19-infeksies is onafwendbaar en niks kan dit keer nie, selfs nie vlak 5-inperking nie. Theuns Eloff skryf hoekom ons nie op loop gejaag moet word deur paniek nie.
Nog steeds verlief op André Letoit
Toe sy hom die eerste keer sien, val daar nêrens 'n engel dood, lui die kerkklokke en skryf hy vir die res van sy lewe songs oor haar nie. Maar Koos Kombuis het Erla-Mari Diedericks in die jaar van die pestilensie laat besef sy is steeds 'n rebel.
Covid-19 eis ook sy tol op Die Burger
Ons het 'n baie moeilike besluit geneem wat ek sonder omhaal aan u wil verduidelik: Die laaste Vrydag-uitgawe van Die Burger in papierformaat in die Oos-Kaap verskyn op 31 Julie en vanaf 1 Augustus verskyn al vyf die uitgawes op weeksdae net in digitale formaat, wat op ons digitale tuiste, Netwerk24, beskikbaar is.
Komedie wat in PE afspeel, begin Woensdag
Inwoners van Port Elizabeth gaan Woensdagaand vasgenael voor die kassie sit wanneer 'n splinternuwe komediereeks wat in die stad verfilm is, begin.
Aspoestertjie-pantomime verander in pampoen – tot 2021
Janice Honeyman se gewilde pantomime sal vir die eerste keer in meer as 30 jaar nie vanjaar aangebied word nie.
Ander se woorde vlieg weer in virtuele konsert
Die sangeres Lizanne Barnard bied vandeesmaand die tweede aflewering van haar virtuele musiekproduksie, Stuur vir my jou woorde, aan.
VERVOLG: Tussen die klippe (Dag 17)
Tuisonderrig nie kinderspeletjie vir ouer of kind nie
Deur Michael le Cordeur 09 Junie 2020 00:01
'n Groot dankie aan ouers, gemeenskappe en die private sektor wat gehelp het dat 95% van alle skole gister gereed was vir heropening.
Weens Covid-19 is tuisonderrig steeds iets wat baie ouers oorweeg, maar dit kom met sy eie uitdagings. Kinders kan nie net wegbly uit die skool nie.
Ingevolge art. 4 van die Skolewet is ouers verplig om hul kinders se grondwetlike reg tot opvoeding te respekteer. Sou ouers besluit op tuisonderrig, moet daar by die departement van onderwys aansoek gedoen en geregistreer word. Dit is ook net vir hul eie kinders.
Tuisonderrig hou talle voordele in: Kinders word groot met hul ouers se morele waardes, wat die band tussen ouer en kind versterk. Daar is die vryheid om van die kurrikulum af te wyk en iets interessants na te vors. Sonder enige druk van onderwysers of boelies is kinders minder gespanne, wat tot beter leer lei. Met tuisonderrig hou die leerproses nooit op nie – of dit 'n uitstappie is en of selfs net 'n maaltyd voorberei word, alles is 'n leerervaring.
Tuisonderrig is egter 'n voltydse taak en vereis ouers se onverdeelde aandag en tyd. Ouers moet tyd inruim vir lesvoorbereiding, klasgee en die nasien van take en toetse en besoeke aan die biblioteek. Kortom, as ouers hul kinders gehalteonderrig wil bied, moet hulle heeltyd beskikbaar wees. Ouers wat hul kinders tuis onderrig, moet oor Job se geduld beskik. Kinders kan (en sál) volwassenes se geduld beproef, ook dié van hul eie ouers. Soms moet jy herhaaldelik verduidelik en jy durf nie jou humeur of geduld verloor nie.
In teenstelling met openbare skole wat onderrig gratis aanbied (of teen nominale skoolgeld), is tuisonderrig nogal duur. Daar is heelwat tuisonderrigpakkette kommersieel beskikbaar. My raad is dat ouers eers net 'n gedeelte aankoop om te sien of die kind daarby aanpas.
Daar is ook heelwat versteekte koste, soos projekmateriaal, skryfbehoeftes, boeke, uitstappies, rekenaars en sagteware. Sportafrigting, musiekonderwysers en dansinstrukteurs is nie goedkoop nie.
Dit is onwaarskynlik dat jou huis oor alle geriewe sal beskik wat nodig is vir doeltreffende onderrig. As jou kind vakke soos chemie en fisika het, benodig hy of sy 'n laboratorium vir eksperimente, asook apparate en beskermde kleredrag. Jou kind sal ook nie toegang tot sportgeriewe hê nie.
'n Belangrike voordeel van tuisonderrig is dat kinders teen hul eie pas vorder sonder druk van hul portuurgroep. Baie kinders wil egter uitgedaag word. Trouens, hulle gebruik dit as motivering om bo ander uit te styg.
Die grootste nadeel van tuisonderrig is dat kinders sonder vriende grootword. Kinders is sosiale wesens wat met hul portuurgroep wil sosialiseer. Dit is belangrik vir hul geestelike welsyn, 'n gesonde selfbeeld en die ontwikkeling van sosiale vaardighede wat nodig is in die volwasse wêreld.
Daar is 'n fyn balans tussen jou rol as ouer en jou taak as onderwyser. My advies aan ouers is die volgende: Moenie oorhaastig besluit nie. Praat eers met die skoolhoof en vind uit wat die skool gedoen het om 'n veilige leeromgewing te skep.
Wat ook al die besluit, tuisonderrig is 'n groot verantwoordelikheid wat algehele toewyding vereis.
Prof. Le Cordeur was voorheen onderwyser, skoolhoof en kringbestuurder. Hy is tans hoof van die departement kurrikulumstudie aan die Universiteit Stellenbosch.